An Bukaci Kotu Ta Bada Belinsa Akan Dala Miliyan 50
Sauran Duniya An Bukaci Kotu Ta Bada Belinsa Akan Dala Miliyan 50 Mayu 19, 2016
Iran ta sha fama da jerin takunkuman tattalin arzikin da Amurka ta kakaba ma ta tun daga 1979
WASHINGTON, DC — Lauyoyin wani dan Turkiyya dan asalin kasar Iran, wanda aka kama a watan Maris kan zargin hada baki a saba ma takunkumin da Amurka ta kakaba ma Iran, sun bukaci kotu ta ba da belinsa kan dala miliyan 50 kafin a fara shari'arsa.
Reza Zarab na daya daga cikin mutane 3 da ake zargi kan abin da masu gabatar da kara su ka ce wata muna-muna ce ta tsawon shekaru 5 ta miliyoyin daloli da aka yi a madadin gwamnatin Iran da wasu kamfanoni.
Iran ta sha fama da jerin takunkuman tattalin arzikin da Amurka ta kakaba ma ta tun daga 1979, da su ka hada da hana duk wata huldar kasuwanci tsakanin kamfanonin Amurka da duk wani kamfani mai alaka da Iran ko gwamnatinta. Wadancan sun banbanta da takunkuman da su ka biyo baya, wadanda aka kakaba ma ta saboda shirinta na nukiliya, wadanda aka dage ma ta a farkon wannan shekarar.
A watan Maris an tuhumi Zarrab da mukarrabansa da amfani da wasu kamfanoni a Iran, da Turkiyya da wasu kasashe a duniya, wajen gudanar da harkar cinakayya ta yadda bankunan Amurka ba za su san cewa ana harkokin ne a madadin kamfanonin Iran ba.
Maradun Gwamnati A Takarda Tabas Maradu Ne Masu Kyau Kungiyar Kwadago Ta Gudanar Da Zanga Zangar Lumana A Lagos
An Gano Daya Daga Cikin 'Yan Mata Chibok Da Danta
Wakilan Yemen Sun Fice daga Taron Sulhu
Majalisar Dattawan Amurka Ta Amince Ta Bada Kudin Yakar Cutar Zika
A Najeriya Kungiyar Kwadago Ta Lashi Takobin Fantsama Yajin Aiki Yau Laraba
Hillary Clinton Ta Kusa Zama Yar Takarar Shugaban Kasa Ta Jam'iyyar Democrat